text: Postnord går mod en usikker fremtid
  22 februar 2017 kl. 17.58
  Omkring 2000 medarbejdere skal fyres i Postnord i de kommende år. Endnu uvist, hvor meget det vil ramme det store pakkecenter i Taulov.
  Det er endnu uvist, hvor meget det økonomiske uføre i Postnord vil berøre postens store pakkecenter i Taulov. Onsdag eftermiddag havde transportminister Ole Birk Olesen, (LA), indkaldt postordførerne i Folketinget til krisemøde.
  Årsagen er, at økonomien i den danske afdeling af Postnord styrtbløder så meget, at svenskerne, der ejer hovedparten af selskabet, overvejer at dele det op. På den måde vil det ikke være svenske skattekroner, der går til at finansiere underskuddet i den danske afdeling.
  Christian Rabjerg Madsen, (Soc.dem.): "Man skal man kunne modtage og sende breve, uanset hvor man bor i Danmark"
  Der er lagt op til op mod 2000 fyringer om året i Postnord i de kommende år.
  Det er afgørende, at man skal kunne leve og bo i hele Danmark, og derfor skal man kunne modtage og sende breve, uanset hvor man bor. Det sagde Christian Rabjerg Madsen, (Soc.dem.) i TV SYD onsdag aften. Hør det  her:
  
  